क’कराझार,डिसेम्बर 21: बिटिसि खुंथायनि सिङाव थानाय क’कराझार जिल्लानि सेरफांगुरि –कलबारिनि सेरजों बोहैलांनाय हेल दैसायाव ओनसोलनि राज्यो राजाफ्रा सरकारनि जेबो अनसुंथायनि हेफाजाब लाया लासे गावसोरनो हान्था-मेलानि थाखाय गंसे औवानि दालां बानायना लादों। बे दालांखौ बिथांमोनहा बोसोरफ्रोमबो बानायनो गोनां जायो। मानोना दैज्लां बोथोर फैनाय लोगो लोगोनो भुटान हाजोनिफ्राय लोमसावबोनाय दैआ अरायथा नङै दालांखौ बोसोरफ्रोमबो बुखारनानै लाङो अब्लाना मोन 12 सो गामिनि सुबुंफोरा सेरफांगुरिआव फैनो हानाय ससे लामाखौनो बेसेबांबा किल’ मिटार गोजानजोंसो गिदिंनानै फैनांगौ जायो।